కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అనుపమ నా మేనకోడలు: అల్లు అరవింద్
‘హలో గురూ ప్రేమకోసమే’ చిత్రం విజయవంతం కావడంతో సోమవారం రాత్రి సక్సెస్ మీట్‌ను నిర్వహించారు. ఈ కార్యక్రమానికి ప్రముఖ నిర్మాత అల్లు అరవింద్ ముఖ్య అతిథిగా విచ్చేశారు.
Samayam Telugu | Updated:
Oct 23, 2018, 12:15PM IST
అనుపమ నా మేనకోడలు: అల్లు అరవింద్
రామ్ హీరోగా నటించిన ‘హలో గురు ప్రేమకోసమే’ చిత్రం విజయవంతంగా ప్రదర్శితమవుతోంది. దసరా సందర్భంగా అక్టోబర్ 18న ప్రేక్షకుల ముందుకు వచ్చిన ఈ చిత్రం రామ్ కెరీర్‌లోని తొలి రోజు అత్యధిక వసూళ్లు రాబట్టిన చిత్రంగా నిలిచింది. శ్రీ వెంకటేశ్వర క్రియేషన్స్ బ్యానర్‌పై దిల్ రాజు నిర్మించిన ఈ చిత్రం దసరా బ్లాక్‌బస్టర్‌గా ప్రేక్షకుల మన్ననలు అందుకుంటోంది. చిత్రం విజయవంతం కావడంతో సోమవారం రాత్రి ‘హలో గురు ప్రేమకోసమే’ సక్సెస్ మీట్‌ను నిర్వహించారు. ఈ కార్యక్రమానికి ప్రముఖ నిర్మాత అల్లు అరవింద్ ముఖ్య అతిథిగా విచ్చేశారు. ఈ సందర్భంగా అల్లు అరవింద్ మాట్లాడుతూ..
‘దిల్ రాజుకి నేను పెద్దన్న లాంటి వాడిని. నాకు కుటుంబసభ్యుడు. అమెరికా నుంచి ఫోన్ చేసి.. అన్న సక్సెస్ మీట్ జరుగుతోంది, నేను లేను, నువ్వు వెళ్లాలి అన్నాడు. నాకు దిల్ రాజు మీద ఒక ప్రత్యేకమైన అభిమానం ఉంది. ప్రస్తుతం ఇండస్ట్రీలో కాంబినేషన్ల మీద కొట్టుకుపోదం అనుకునే డైరెక్టర్లే చాలా ఎక్కువ మంది ఉన్నారు. ఈ హీరో, ఈ డైరెక్టర్ కాంబినేషన్‌లో మనం ఇన్వెస్ట్ చేస్తే ఇంత వచ్చేస్తుంది అనుకునే నిర్మాతలున్నారు. అలా కాకుండా కథను మాత్రమే నమ్ముకుని, ఈ కథకు ఎవరైతే బాగుంటారు అని ఆలోచించి ప్రయాణించే కొద్ది మంది నిర్మాతల్లో రాజు ఒకరు’ అని అరవింద్ కొనియాడారు.
దర్శకుడు త్రినాథరావు గురించి మాట్లాడుతూ.. ‘ఇతను చూడటానికి ఇలా ఉన్నాడు, కానీ సినిమా ఎంత చక్కగా తీశాడు’ అని అనిపించిందని చెప్పారు. ఎప్పుడూ చాలా యాక్టివ్‌గా, వైబ్రెంట్‌గా చేసే రామ్.. ఈ సినిమాలో మాత్రం చాలా ప్రశాంతంగా చేశాడని అరవింద్ అన్నారు. చాలా బ్యాలెన్స్‌డ్‌గా ప్రతి సన్నివేశంలో అద్భుతంగా నటించాడని ప్రశంసించారు. తొలిసారి రామ్ నటనకు తాను ముగ్దుడనయ్యానని చెప్పారు. అనుపమా పరమేశ్వర్ గురించి మాట్లాడుతూ.. ‘ఈ అమ్మాయి ఎక్కువగా నవ్వేస్తుంది. నాకు కూతుళ్లు లేరు కానీ అందరూ మేన కోడళ్లే. ఈ అమ్మాయి నా మేనకోడలిలానే ఉంది’ అని నవ్వుతూ అన్నారు. ఇక ప్రణీత కళ్ల గురించి రాసేవాళ్లందరూ తెగ పొగిడేస్తుంటారని నవ్వుతూ చెప్పారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.